《出西郊道过摩诃庵经前明宦寺葬地》
清代·方登峄

易代一抔土，累累葬宦官。馀威剩碑碣，流毒在衣冠。

树接宫云密，钟敲佛火残。东京乔固冢，鬼哭北邙寒。

作者简介：（1659—1725）安徽桐城人，字凫宗，号屏柘。方孝标侄。诸生。康熙间官工部主事。五十年，以戴名世《南山集》案牵连，戍黑龙江。在戍所种花赋诗。后奉诏赦归，则已死塞外。有《述本堂诗集》。